**Ministru kabineta noteikumu projekta “Grozījumi Ministru kabineta 2016. gada 15 jūlija noteikumos Nr.472 “Publiskās lietošanas dzelzceļa infrastruktūras jaudas sadales noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks. | Eiropas Parlamenta un Padomes 2016. gada 14. decembra direktīvas (ES) 2016/2370, ar ko Eiropas Parlamenta un Padomes Direktīvu 2012/34/ES groza attiecībā uz iekšzemes dzelzceļa pasažieru pārvadājumu tirgus atvēršanu un dzelzceļa infrastruktūras pārvaldību (turpmāk – Direktīva 2016/2370/ES) prasību un 2017. gada 4. septembra Komisijas deleģētā lēmuma (ES) 2017/2075, ar kuru aizstāj VII pielikumu Eiropas Parlamenta un Padomes 2012. gada 21. novembra Direktīvas 20120/34/ES, ar ko izveido vienotu Eiropas dzelzceļa telpu pielikuma (turpmāk – Lēmums (ES) 2017/2075) pārņemšana, kā arī precizējumi, kas nepieciešami Dzelzceļu kravu koridora no Ziemeļu jūras līdz Baltijas jūrai (Rail Freight Corridor North Sea – Baltic, turpmāk – RFC NS-B) atvēršanas un sagatavošanas darbiem un citi publiskās lietošanas dzelzceļa infrastruktūras pārvaldītāja un būtisko funkciju veicēja darbības nodrošināšanai nepieciešami grozījumi. Grozījumi Ministru kabineta 2016. gada 15. jūlija noteikumos Nr. 472 “Publiskās lietošanas dzelzceļa infrastruktūras jaudas sadales noteikumi”” (turpmāk – Projekts) stājas spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | [Dzelzceļa likuma](http://www.likumi.lv/doc.php?id=47774) 27. panta desmitā daļa.  Direktīva 2016/2370/ES.  Lēmums (ES) 2017/2075. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts izstrādāts, lai precizētu Ministru kabineta 2016. gada 15. jūlija noteikumus Nr. 472 “Publiskās lietošanas dzelzceļa infrastruktūras jaudas sadales noteikumi” (turpmāk – MK noteikumi Nr. 472) atbilstoši Lēmuma (ES) 2017/2075 un Direktīvas 2016/2370/ES prasībām, kā arī Projekts saistīts ar RFC NS‑B atvēršanai nepieciešamajiem sagatavošanas darbiem un tajā veikti daži redakcionāli precizējumi, atbilstoši asociācijas “RailNetEurope” (*Association for facilitating international traffic on railway infrastructure*) rekomendācijām.  Projekts paredz precizēt MK noteikumu Nr. 472 punktus, kas nosaka ārpusplāna *ad hoc*  vilcienu jaudas pieteikšanas termiņus, kā arī precizē *ad hoc* vilciena definīciju, jo esošajā redakcijā tā ir neprecīza. Nosaka arī citus termiņus, kas nosaka iespēju pieteikties uz iepriekš neplānoto nesadalīto jaudu. Projekts precizē arī dzelzceļa infrastruktūras tīkla pārskatā ievietojamo informāciju, kas attiecas uz jaudas sadali un grafiku. Vairāki precizējumi Projektā ietverti, izvērtējot un precizējot MK noteikumos Nr. 472 iekļauto regulējumu ar faktiski reālo procesu gaitu un darbību, likvidējot neprecizitātes un optimizējot iesniedzamo informāciju un termiņus, lai darbu varētu veikt atbilstoši regulējumam.  Projektā iekļautajās normās lietots jauns termins “saimniecības vilciens”, bet šāda termina definīcija MK noteikumos Nr. 472 šobrīd nav iekļauta, Projekts paredz papildināt MK noteikumus Nr. 472 ar “saimniecības vilciena” definīciju.  Vairākos MK noteikumu Nr. 472 punktos svītrots vārds “vidēji”, jo šādas mērvienības lietojums nav korekts, tādēļ, ka vilcienu kustības grafiks ir sastādīts konkrētam laika posmam - diennaktij, tas ir 24 stundām, līdz ar to vārds “vidēji” ir lieks.  Projekta 7. punkts paredz svītrot MK noteikumu Nr. 472 7.6.5. punktu, jo pieteikumā iekļautā informācija tiek optimizēta, lai taupītu administratīvos resursus un paātrinātu pieteikumu izskatīšanas laiku, kā arī līdzšinējā pieredze rāda, ka vilces nodrošinājumam nav nepieciešams iesniegt informāciju par vilces operācijām, kas nepieciešamas, lai vilces līdzekli sagatavotu kustībai (pievienojot atšifrējumu pa operāciju veidiem un tām nepieciešamo laiku), jo šāda informācija nav nepieciešama, netiek sniegta un, ja to sniegtu, tā būtu pārāk apjomīga un neatbilstoša mērķim, kas apgrūtinātu un kavētu pieteikuma izskatīšanu.  Ar Projekta 8. punktu arī konkretizē un nosaka precīzu būtisko funkciju veicēja infrastruktūras jaudas sadalīšanas kārtību, šobrīd spēkā esošajā MK noteikumu Nr. 472 11. punktā ir nepilnības, kas var radīt šaubas infrastruktūras jaudas sadales procesā. Arī Projekta 9. punkts precizē un aktualizē nepieciešamo informāciju paziņojumā, ko infrastruktūras pārvaldītājs iesniedz būtisko funkciju veicējam, konkretizējot Ministru kabineta Nr. 472 12. punktu un izdzēšot to informāciju, kas uzdevuma izpildei nav nepieciešama, tā optimizējot paziņojumā ietverto informāciju.  Grozījumi Ministru kabineta noteikumos Nr. 472 nepieciešami, jo atbilstoši Lēmuma (ES) 2017/2075 iekļautajai informācijai, MK noteikumu Nr. 472 6. punktā Projekts nosaka citu termiņu infrastruktūras jaudas sadales lēmuma pieņemšanai un infrastruktūras jaudas sadales plāna nākamajam jaudas sadales periodam apstiprināšanai, līdz ar to, šis termiņš atbilstoši tiek precizēts arī citur MK noteikumu Nr. 472 tekstā.  Projekta 12. punkts noteic termiņu, kāda izskatāmi pieteikumi un tiek pieņemts lēmums par novēloti iesniegtajiem pieteikumiem, Novēlotas iesniegšanas termiņu atbilstoši Lēmumā (ES) 2017/2075 noteiktajam, noteic Projekta 5. punkts.  Projekta 13. un 14. punkts noteic, kā būtisko funkciju veicējs sadala nepieprasīto jaudu, veikti precizējumi, aktualizējot informāciju saskaņā ar citviet Projektā veiktajiem grozījumiem.  Projekta 16. punktā tiek precizētas procedūras, jo, atbilstoši saistošajiem tiesību aktiem, tās tiek mainītas – vispirms tiek izveidots vilcienu kustības grafiks, pēc tam jaudas sadales gada plāns.  Projekta 17. punkts precizē MK noteikumu Nr. 472 37. punktu, nosakot, ka izveidotie vilcienu ceļi ir tikai provizoriski, jo 11 mēnešus pirms grafika spēkā stāšanās nav iespējams izveidot konkrētu un apstiprinātu vilcienu ceļu grafiku.  Projekta 18. punkts svītro acīmredzamu lieku piebildi, jo vilcienu kustības gada grafiks jau ir noformēts nemainīgs līdz sešdesmit dienu termiņam.  Ar Projekta 22. punktu tiek piemērots vienlīdzības princips, kas ir viens no būtisko funkciju veicēja galvenajiem darbības principiem – visi pārvadātāji tiek nostādīti vienlīdzīgā stāvoklī. Termiņi pieteikumu iesniegšanai atkarīgi no kopējā vilcienu “pavedienu” skaita iecirknī, nevis no iedalītās infrastruktūras jaudas konkrētajam pārvadātājam, kā tas noteikts MK noteikumos Nr. 472 šobrīd.  Projekta 23. punkts nosaka subjektu, kurš paziņos par grozījumiem vilcienu kustības gada grafikā. Šobrīd MK noteikumos Nr. 472 nav minēts subjekts, kurš par to paziņo, bet ar Projektu šo pienākumu deleģē infrastruktūras pārvaldītājam.  Projekta 24. punkts precizē MK noteikumu Nr. 472 49. punktu. Nav iespējams akceptēt pieteikuma iesniedzēja ierosinātos grozījumus, pirms pilnīga vilcienu kustības grafika izstrādes, jo citu interešu aizskārumu var konstatēt tikai pēc vilcienu kustības gada grafika izveides.  Projekts novērš nepilnības, nodrošinot dzelzceļa infrastruktūras pārvaldītāja un būtisko funkciju veicēja funkciju kvalitatīvu izpildi, kā arī papildina Valsts dzelzceļa administrācijas kā regulatora funkcijas, nosakot par pienākumu MK noteikumu Nr. 472 57. punktā minētajā gadījumā pēc Valsts dzelzceļa administrācijas pieprasījuma informēt viņus par neplānotu apkopes darbu dēļ nepieejamu infrastruktūras jaudu. Šis pienākums izriet no Direktīvas 2016/2370/ES.  Projekta 26. punktā iekļautais papildinājums MK noteikumu Nr. 472 57. punktā izriet no Dzelzceļa likuma 31. panta pirmās daļas 8. punkta, kas Dzelzceļa likumā pārņemts no Direktīvas 2012/34/ES 56. panta 1. punkta, uzliekot Valsts dzelzceļa administrācijai kā regulatīvajai iestādei ir pienākums izskatīt pieteikuma iesniedzēja sūdzības, ja tas uzskata, ka notikusi netaisnība, diskriminācija, vai ja tas ir cietis jebkādā citā veidā, jo īpaši sūdzības par lēmumiem, ko pieņēmis publiskās lietošanas dzelzceļa infrastruktūras pārvaldītājs, infrastruktūras pārvaldītāja būtisko funkciju veicējs vai attiecīgos gadījumos pārvadātājs vai apkalpes vietas operators. Kritēriji, kādos gadījumos Valsts dzelzceļa administrācija var iejaukties, minēti Dzelzceļa likuma 31. panta 8. punkta a) - j) apakšpunktos. Projekts noteic, ja sūdzību izskatīšanas procesā Valsts dzelzceļa administrācijai nepieciešama papildus informācija, tā var to pieprasīt un infrastruktūras pārvaldītājam ir pienākums nodrošināt šīs informācijas pieejamību Valsts dzelzceļa administrācijai noteiktā mērķa sasniegšanai. Valsts dzelzceļa administrācijas tiesības pieprasīt informāciju noteiktas arī Dzelzceļa likuma 32. panta pirmajā daļā:  *“(1) Valsts dzelzceļa administrācija ir tiesīga pieprasīt un saņemt no publiskās lietošanas dzelzceļa infrastruktūras pārvaldītāja, infrastruktūras pārvaldītāja būtisko funkciju veicēja, pieteikuma iesniedzēja, apkalpes vietas operatora, jebkuras iesaistītās trešās personas un pārvadātājiem savu funkciju veikšanai nepieciešamo informāciju.”*  Atbilstoši Lēmumam  (ES) 2017/2075, Projekts papildināts ar jaunu V1 nodaļu, kurā noteikta rīcība vilcienu kustības organizēšanai gaidāmo infrastruktūras jaudas pagaidu ierobežojumu gadījumos, sniedzot detalizētu kārtību, kā publiskās lietošanas dzelzceļa infrastruktūras pārvaldītājam jārīkojas Projektā aprakstītajos gadījumos. Nepieciešamības gadījumā plānotā rīcība tiek apspriesta arī ar pieteikumu iesniedzējiem un galvenajiem attiecīgās vietas apkalpes vietu operatoriem. Šajā Projektā ar galvenajiem attiecīgās vietas operatoriem domāti tie apkalpes vietu operatori, kas ir atbildīgi par konkrētajiem dzelzceļa infrastruktūras iecirkņiem, kurus skar minētie infrastruktūras jaudas ierobežojumi. Informāciju par šo gadījumu iestāšanos un to radītajiem infrastruktūras jaudas pagaidu ierobežojumiem, Projekts paredz ievietot tīmekļvietnē un regulāri to aktualizēt atbilstoši nepieciešamībai, lai tīmekļvietnē vienmēr būtu pieejama jaunākajā informācija.  Projekts precizē arī MK noteikumu Nr. 472 69. punktu, papildinot to ar infrastruktūras pārvaldītāja pienākumu tehniskas kļūmes vai negadījuma gadījumā, kas varētu radīt arī iespējamu ietekmi uz pārrobežu satiksmi, informēt citus infrastruktūras pārvaldītājus, kuru tīklu satiksmi šis traucējums varētu ietekmēt, nosakot nepieciešamību savstarpējai sadarbībai infrastruktūras pārvaldītāju starpā, lai pārrobežu satiksme tiktu veiksmīgi atjaunota, atbilstoši Direktīvā 2016/2370/ES 13. pantā noteiktajam.  Attiecībā uz Lēmumā (ES) 2017/2075 noteikto Eiropas Parlamenta un Padomes 2012. gada 21. novembra Direktīvas 20120/34/ES, ar ko izveido vienotu Eiropas dzelzceļa telpu 2. punktā noteikto, Projekts noteic stingrākas prasības, jo, nepastiprinot tās, varētu rasties problēmas pieteikumu izskatīšanā, ja nebūtu nekādu ierobežojošu termiņu tā grozīšanā, to varētu grozīt arī tad, kad tikko jau būtu veikti grozījumi. Šāda situācija palielinātu administratīvo slogu un radītu nekārtības un haosu pieteikumu izskatīšanas procesā, lai sastādītais grafiks būtu stabilāks un konkrētāks, nepieciešamas stingrākas prasības attiecībā uz tā pieņemšanas un grozīšanas termiņiem. Vienlaikus Projekts noteic noteiktus izņēmuma gadījumus, kuros ir iespēja grozīt vilcienu kustības grafiku ārpus termiņa, ja tas ir nepieciešams. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, AS “LatRailNet”, Valsts dzelzceļa administrācija, VAS “Latvijas dzelzceļš”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskās lietošanas dzelzceļa infrastruktūras pārvaldītājs, būtisko funkciju veicējs, pieteikumu iesniedzēji, tajā skaitā arī pārvadātāji, apkopes darbu veicēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Eiropas Parlamenta un Padomes 2016. gada 14. decembra direktīva (ES) 2016/2370, ar ko Eiropas Parlamenta un Padomes Direktīvu 2012/34/ES groza attiecībā uz iekšzemes dzelzceļa pasažieru pārvadājumu tirgus atvēršanu un dzelzceļa infrastruktūras pārvaldību. (ES OV L 352, 23.12.2016., 1./17. lpp.);  Komisijas 2017.gada 4.septembra Deleģētais lēmums (ES) 2017/2075, ar kuru aizstāj VII pielikumu Eiropas Parlamenta un Padomes Direktīvai 2012/34/ES, ar ko izveido vienotu Eiropas dzelzceļa telpu pielikums (ES OV L 295, 14.11.2017., 69./73. lpp.).  Asociācijas “RailNetEurope” (*Association for facilitating international traffic on railway infrastructure*) rekomendācijas. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes 2016. gada 14. decembra direktīva (ES) 2016/2370, ar ko Eiropas Parlamenta un Padomes 2012. gada 21. novembra direktīvu 2012/34/ES groza attiecībā uz iekšzemes dzelzceļa pasažieru pārvadājumu tirgus atvēršanu un dzelzceļa infrastruktūras pārvaldību. (ESOV L 352, 23.12.2016., 1./17. lpp.);  Komisijas 2017. gada 4. septembra Deleģētā lēmuma (ES) 2017/2075, ar kuru aizstāj VII pielikumu Eiropas Parlamenta un Padomes Direktīvai 2012/34/ES, ar ko izveido vienotu Eiropas dzelzceļa telpu pielikums (ES OV L 295, 14.11.2017., 69./73. lpp.). | | | |
| A | | B | C | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Direktīvas 2016/2370/ES 1. panta divpadsmitā daļa (Direktīvas Nr. 2012/34/ES 53. panta 3. punkta labojumi). | | Tiek pārņemts ar Projekta 26. punktā izteikto 57. punktu. | Pārņemts pilnībā. | Neparedz stingrākas prasības. | |
| Direktīvas 2016/2370/ES 1. panta trīspadsmitā daļa (Direktīvas Nr. 2012/34/ES 54. panta 1. punkta labojumi). | | Tiek pārņemts ar Projekta 29. punktā izteikto 69. punktu. | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 1 punkts | | Pārņemts ar MK noteikumu Nr.472 34. punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 2. punkta 1. teikums | | Tiek pārņemts ar Projekta  3.  punktā izteikto 4. un 15. punktā izteikto 33. punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 2. punkta 2. teikums | | Tiek pārņemts ar Projekta 21. punktā izteiktā 41. punkta 41.1., 41.2., 41.3. apakšpunktiem. | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 2. punkta 2. teikums | | Tiek pārņemts ar Projekta 21. punktā izteikto 41.4. apakšpunktu. | Pārņemts pilnībā. | Paredz stingrākas prasības attiecībā uz izmaiņu noteikšanu vilcienu kustības gada grafikā. Tiek precīzāk noteikti izņēmuma gadījumi, kuros ir iespējams veikt grozījumus vilcienu kustības gada grafikā ārpus Projektā noteiktajiem datumiem. Nepieciešams noteikt stingrākas prasības, lai samazinātu administratīvo slogu un ieviestu noteiktu stabilitāti vilcienu kustības grafikā, lai tirgus dalībnieku darbu mazāk ietekmētu pārāk biežas izmaiņas. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 2. punkta 3. teikums | | Pārņemts ar MK noteikumu Nr. 472 42. punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 3. punkta 1. teikums | | Tiek pārņemts ar Projekta 4. punktā izteikto 6. punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 3. punkta 2. teikums | | Tiek pārņemts ar Projekta 5. punktā izteikto 61. punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 4. punkts | | Pārņemts ar MK noteikumu Nr. 472 37. punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 5. punkts | | Tiek pārņemts ar Projekta 19. punktā izteikto 39. punktu. | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 6. punkta 1. teikums | | Tiek pārņemts ar Projekta 5. punktā izteikto 61. punktu. | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 6. punkta  2. un 3. teikums | | Tiek pārņemts ar Projekta 20. punktā izteikto 401. punktu. | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 7. punkts | | Tiek pārņemts ar Projekta 25. punktā izteikto 531. punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 8. punkts | | Tiek pārņemts ar Projekta 28. punktā izteikto 61.1 punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 9 .punkts | | Tiek pārņemts ar Projekta 28. punktā izteikto 61.2punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 10. punkts | | Tiek pārņemts ar Projekta 28. punktā izteikto 61.3 punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 11. punkts | | Tiek pārņemts ar Projekta 28. punktā izteikto 61.4, 61.5 un 61.6punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 12. punkts | | Tiek pārņemts ar Projekta 28. punktā izteikto 61.7punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 13. punkts | | Tiek pārņemts ar Projekta 28. punktā izteikto 61.8 punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 14. punkts | | Tiek pārņemts ar Projekta 28. punktā izteikto 61.9punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 15. punkts | | Tiek pārņemts ar Projekta 28. punktā izteikto 61.10 un 61.11 punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 16. punkts | | Tiek pārņemts ar Projekta 28. punktā izteikto 61.12, 61.13 un 61.14 punktu | Pārņemts pilnībā. | Neparedz stingrākas prasības. | |
| Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 Pielikumā ietvertā VII pielikuma 17. punkts | | Tiek pārņemts ar Projekta 28. punktā izteikto 61.15 punktu | Pārņemts pilnībā. | Neparedz stingrākas prasības. | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Ir izmantota rīcības brīvība piemērot Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 pielikumā ietvertā VII pielikuma 6. punktu, lai ierobežotas jaudas situācijā nodrošinātu iespēju pārplānot iedalītus vilcienu ceļus, tādā veidā maksimāli efektīvi izmantojot dzelzceļa infrastruktūru.    Ir izmantota rīcības brīvība piemērot Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 pielikumā ietvertā VII pielikuma 11. punktu, lai ierobežotas jaudas situācijā infrastruktūras pārvaldītāji jaudas ierobežojumus saskaņotu gan savstarpēji, gan ar pieteikuma iesniedzējiem, nodrošinot vienlīdzīgu piekļuvi dzelzceļa infrastruktūrai.    Ir izmantota rīcības brīvība piemērot Deleģētā lēmuma (ES) [2017/](http://eur-lex.europa.eu/eli/reg_impl/2015/171/oj/?locale=LV)2075 pielikumā ietvertā VII pielikuma 13. punktu, lai ierobežotas jaudas situācijā nodrošinātu iespēju maksimāli efektīvi izmantot dzelzceļa infrastruktūru. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija. | | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Projekts šo jomu neskar. | | | |
| A | | B | | | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā. |
| Iekļauj informāciju atbilstoši instrukcijas 58.1. apakšpunktam | | Projekts šo jomu neskar. | | | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar. | | | |
| Cita informācija | | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” 7.4.1. apakšpunktam sabiedrībai tika dota iespēja rakstiski sniegt viedokli par Ministru kabineta noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Ministru kabineta noteikumu projekts un tā sākotnējās ietekmes novērtējuma ziņojums (anotācija) 2020. gada 9.  oktobrī tika ievietots tīmekļvietnē:  <https://www.sam.gov.lv/lv/ministru-kabineta-noteikumu-projekts-grozijumi-ministru-kabineta-2016-gada-15-julija-noteikumos-nr472-publiskas-lietosanas-dzelzcela-infrastrukturas-jaudas-sadales-noteikumi>  Ministru kabineta tīmekļvietnē sadaļā “Valsts kanceleja” – “Sabiedrības līdzdalība”:  <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Sabiedrības līdzdalības laikā saņemtie priekšlikumi tika izvērtēti un attiecīgi precizēts projekts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas. | AS “LatRailNet”, VAS “Latvijas dzelzceļš”, Valsts dzelzceļa administrācija. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpilde neietekmē iestāžu pārvaldes funkcijas un uzdevumus un tām pieejamos cilvēkresursus. Saistībā ar Projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāres vietā

Valsts sekretāra vietniece L. Austrupe